Suresh 141 Views
బిఎస్‌ఎన్‌ఎల్‌ నుంచి రెట్టింపు డేటా ఆఫర్‌
న్యూఢిల్లీ, ఆగస్టు 26:రిలయన్స్‌జియో ప్రకంపనలతో ప్రభుత్వరంగంలోని బిఎస్‌ఎన్‌ఎల్‌ కూడా డేటా రేట్లను 50శాతం తగ్గించేసింది. పోటీసంస్థలను తట్టుకుని నిలబడేందుకు వీలుగా 3జి మొబైల్‌ డేటా ప్లాన్‌ను 1099 రూపాయలకు రెట్టింపు డేటా పరిమితిని విధించింది. దేశ వ్యాప్తంగా ఈప్లాన్‌ అమలులోనికి వచ్చింది. అపరిమిత 3జిప్లాన్‌ 1099 కే ఎలాంటి వేగం తగ్గకుండా డేటాను అందిస్తున్న ట్లు బిఎస్‌ఎన్‌ఎల్‌ సిఎండి అనుపమ్‌ శ్రీవాస్తవ వివరించారు. అంతేకాకుండా ప్రస్తుతం ఉన్న 549 ప్లాన్‌కు ప్రస్తుతం అందిస్తున్న 5జిబినుంచి 10జిబికి పెంచింది. 30రోజుల కాలపరిమితి కల ఈ ప్లాన్‌ నూరుశాతం డేటా ప్రయోజనాలు పెరిగినట్లు సిఎండి వెల్లడించారు. అలాగే 156 ప్లాన్‌లో 2జిబి డేటాను పదిరోజుల కాలపరిమితికి అందిస్తోంది. గతఏడాది ప్రత్యేక స్పెషల్‌ టారిఫ్‌ వోచర్లను విడుదల చేసి డేటా ప్రయోజనాలను మరింత అందించినట్లు ప్రకటించింది. జూలైనెల లోనే ప్రైవేటుకంపెనీలు ఎయిర్‌ టెల్‌, వొడాఫోన్‌, ఐడియా సెల్యులర్‌ కంపెనీలు డేటా వినియోగ పరిమితిని 67శాతం పెంచాయి. రిలయన్స్‌జియో పోటీని తట్టుకోడానికే ఈ ఆఫర్లు ప్రకటించాయి. ఆర్‌జియో ఉచిత సిమ్‌ ఆఫర్‌తో 90 రోజులపాటు ఉచితంగా సేవలందిస్తోంది.